
Un model de sostenibilitat és una definició modelitzada de com funciona o es proposa que funcioni un projecte. En són 
elements clau la proposta de valor — productes o serveis — que es fa, per a quins perfils d'usuari, com es mobilitzen recur- 
sos, el model organitzatiu i de finançament i altres elements orientats a la sostenibilitat del projecte. 


El model dels 5 pilars de sostenibilitat procomú s'ha definit per treballar aquests aspectes en iniciatives i projectes que 
resolen necessitats o articulen les relacions socials en base a l'auto-organització, autoproducció, la col-laboració i autoges- 
tió col-lectives. Poden ser projectes d'autoproveiment de recursos i serveis, de la gestió col-lectiva de béns comuns, d'orga- 
nització de les relacions socials o bé de producció col-laborativa de béns materials o immaterials que es posen en obert a 
disposició de qui els necessiti. En aquest material es tracta el pilar de co-producció. 


Contingut — v . Conceptes clau 


Ens ocupem de la força de treball, de les relacions de producció que s'estableixen, 8— 


de com s'organitza la producció en sí mateixa i de les motivacions de les persones —— , Co-producció i producció col-la- 
que hi participen. Parlem d'auto-producció col-lectiva: la producció es fa dins Ú BOE vs 

d'una comunitat per part dels seus propis membres, per resoldre les pròpies ne--— 
cessitats i reptes. Hem entès quins individus, col-lectius i organitzacions formen 
aquesta comunitat i com es relacionen entre sí: hem de veure si part d'aquesta 
producció es fa fora de la comunitat o en altres comunitats amb les quals s'esta- 


e reciprocitat i estigmèrgia 
e cooperativització del treball 
e producció P2P entre iguals 


bleixen relacions, i si la producció respon només a les pròpies necessitats o es fa —— " intercooperació 
en obert i tothom se'n pot beneficiar. Veiem tota la força de treball humà, remu- 7 models de compensació 
nerat o voluntari, que cal mobilitzar, coordinar i posar en col-laboració. 2 motivació intrínseca i extrínseca 


e metodologies tanban, agile 


Introducció 


La co-producció comunitària és un model de mobilització col.lectiva de la força de treball que permet resoldre reptes compartits 
que sovint no es poden resoldre de forma individual. Respon als mecanismes de co-governança que defineixen els objectius i or- 
ganitzen les tasques, i de com es compensa el treball. Elinor Ostrom va explicar (1990) com s'organitza de forma sostenible la 
gestió del procomú tradicional. Yochai Bentler va identificar (2006) com les comunitats col-laboratives a internet s'organitzen per 
fer una producció entre iguals basada en el procomú obert. Intervenen diferents actors, organitzats de manera informal o amb 
entitat jurídica que defineixen la naturalesa de les relacions, basades en contribucions voluntàries, en la cooperativització del 
treball, la intercooperació, o en relacions de mercat (social o capitalista), de col-laboració amb l'administració pública, entre al- 
tres. 

Lectures 


Casos d'exemple 


ÇÇ E 

Ostrom eGoverning the Commons: The Evolution of Insti- 
tutions for Collective Actions (1990). 

Benhler, Yochai. dLa riqueza de las redesx (2020). 


4Distributed Cooperative Organisation (DisCO)x: https.// 
disco.coop/ 


Guerilla Translation, https://vvvvv.guerrillatransiati- 
on.org/our-governance-model/ídeos i podcasts 


eLibres, dignos, vivos, el poder subversivo de los comu- 
nes, Silte Helfrich y David Bollier, Icaria Editorial (2020) 
https:///vv.freefairandalive.org/es/ 

Guerilla Translation. un col-lectiu de traductores que 
publica amb CopyFair. Distingueixen tasques 1) producti- 
ves: a) de projectes voluntaris, b) de projectes pagats, 2) 
reproductives. Distribueixen els ingressos en funció de 
les tasques realitzades. 


Debian. una comunitat de programari lliure que produ- 
eix un dels sistemes operatius GNU/Linux més impor- 
tants. La producció és completament voluntària i no-re- 
munerada pel projecte. 


VVilipedia, enciclopèdia produida per voluntaris amb 
processos i sistemes que faciliten la validació i qualitat. 


Som Mobilitat. Cooperativa de consum. Mobilitat soste- 
nible amb vehicles elèctrics finançats i compartits per les 
usuàries. 


Vídeos i podcasts 


Eines i metodologies 


i 9 


Hay algo més necesario que el procomún2x Sillçe Hel- 
frich y David Bollier https:/Avvv.youtube.com/vvatch2 
v2IQbuZd1UEOY 


eLa nueva economia de código abiertonx, Yochai Benhlers 
https: /Avvvv.ted.com/talles/ 

yochai benhler the nevv open source economics2lan- 
guage-ptHt-1056582 














dE 

Taulers Xanban. És un sistema en el qual es posen les 
tasques en columnes segons si estan pendents, s'estan 
fent o ja s'han fet i s'assignen i re-assignen a les perso- 
nes. Hi ha programari lliure de gestió de projectes que 
facilita l'ús del mètode com Phabricator, vveRan, Ranbo- 
ard o Ranban Board, NextCloud Dech. 


Estigmèrgia. significa col-laboració a través del medi fí- 
sic. Dins de sistemes descentralitzats, tals com les colò- 
nies de formigues, els diferents components col-laboren 
a través de pautes o fites deixades en el medi: feromo- 
nes, acumulació d'objectes o qualsevol altre tipus de 
canvi físic, com la temperatura. 


Open Value Accounting, o Contribution accounting. 
Els membres registren de forma transparent les seves 
contribucions en forma de tasques, temps, recursos i 
consensuen un model de redistribució dels ingressos en 
base a les contribucions realitzades. 


Trinitat d'eines de comunicació. Una comunitat oberta 
sovint necessita: una eina per la comunicació asíncrona 
(àgora o xat, blogs), una per la síncrona (trobades pre- 
sencials o online en vídeotrobades) i una per la comuni- 
cació estàtica (vveb o repositori d'arxius). 

Models de producció 


Els diferents elements que composen els projectes que treballem -programari, dissenys, do- 
cumentació, dades, producte físic, serveis- es poden produir de diverses formes i sota diver- 
ses relacions: 


Intrafirma o inhouse: Es produeix dins d'una empresa, habitualment sota un contrac- 
te laboral i sovint amb una estructura jeràrquica. També es pot donar dins una coope- 
rativa, amb persones sòcies de treball amb una relació democràtica entre elles. 


Mercat: es contracta o compra en el mercat. Si és via una entitat de l'economia social 
i solidària, parlem de mercat social, però segueix basant-se en transaccions comerci- 
als, d'intercanvi monetari. 


Producció p2p: Les persones produeixen per voluntat pròpia i contribueixen a la co- 
munitat amb allò que produeixen, en principi sense remuneració directa. Es pot do- 

nar, però, la combinació amb compensacions monetàries. Per exemple un desenvolu- 
pador de programari contribueix amb el seu codi a la comunitat de programari lliure i 
a la vegada un client el contracta i paga per instal-lar, adaptar o desenvolupar a mida 
sobre el mateix codi. Aquesta última part es fa sota un contracte mercantil o laboral. 


Intercooperacció: Es dona especialment en el món cooperatiu en forma d'aliances 
on es poden veure combinacions de producció mercantil amb producció entre iguals. 
Consisteix a crear vincles en xarxa per construir mercat social més enllà de la relació 
estricta entre client i proveidor, sense buscar el cost mínim sinó una relació justa en- 
tre les parts. És a dir, no es tracta solament d'una col-laboració sinó d'un procés de 
construcció conjunta de relacions econòmiques cooperatives, des d'una perspectiva 
de transformació social. 


Intercanvi mercantil vs. contribucions voluntàries: Podem distingir entre platafor- 
mes on hi ha transacció econòmica en els serveis o productes que es generen i d'al- 
tres que no són transaccionals sinó que es basen en contribucions voluntàries. La 
transacció econòmica situa l'activitat en el mercat i fa que les regulacions pertinents 
siguin de compliment obligatori. La contribució voluntària no situa, necessàriament, 
la transacció en el mateix marc regulador. Per això és molt diferent una plataforma 
de Couchsurfing, de la qual pots ser membre, pagar una quota periòdica i/o fer dona- 
cions per sostenir-la, i un AirBnB, on es cobren les transaccions que els seus membres 
fan a través de la plataforma. Mentre que el primer cas se situa en l'associacionisme i 
al marge de les regulacions de turisme, el segon s'ha de regir per aquestes regulaci- 
ons i té obligacions fiscals. 


En un projecte podem distingir diferents grups d'ac- 
tors o comunitats clau, que per simplificar -com ve- 
iem en el Pilar Central- agrupem en tres cercles: 
l'equip impulsor, el cercle de col-laboradores, i el 
cercle ztota la comunitat, incloent les usuàries/cli- 
ents/consumidoress. Cada un d'aquests grups pot 


establir diferents vincles i models de producció. Per 
exemple, es pot plantejar que les participants en 
l'equip impulsor inicialment no reben cap retribució 
per la seva feina, amb la perspectiva que a curt o 
mig termini generaran una retribució de forma esta- 
ble (en forma de salari o bestreta) per la seva dedi- 
cació, mentre que les col-laboradores del segon 
cercle (expertes, especialistes, per acompanyar i as- 

sessorar el nucli impulsor, assegurar la qualitat, la profunditat, els valors.... del projecte) po- 
den rebre una retribució, puntualment, per encàrrecs concrets mitjançant contractes mer- 
cantils. 


En alguns casos, com ara la VVilipedia, s'estableixen regles que fan que la majoria dels col-la- 
boradors siguin voluntaris. El grau d'implicació d'aquests voluntaris mostra una gran varia- 
ció, i es pot descriure de forma prou aproximada fent servir el model dels tres cercles que 
hem introduit: 


Un número elevat d'usuàries que fan contribucions menors, com ara petites edicions, 
donatius puntuals o el propi ús de la plataforma. En el cas de Vvilipedia, la comunitat 
global formada per tots els usuaris. 


Un grup més reduit de persones que s'impliquen moderadament: fan edicions quan 
troben un error, tradueixen articles, promouen l'ús de la plataforma. Aproximada- 
ment un 0,39 dels usuaris registrats de VVitipedia fan com a mínim una edició al mes, 
el que abans anomenàvem el cercle de col-laboradores. 


e — Finalment, una fracció de les anteriors formen l'equip més actiu (equivalent al nucli 
impulsor de l'esquema), potser una per cada cent col-laboradores. Es tracta de perso- 
nes que contribueixen contingut i participen activament a les discussions de molts ar- 
ticles, que s'impliquen en la governança de la comunitat, que en definitiva hi contri- 
bueixen una part significativa del seu temps. 


Aquest tipus de distribució es coneix com llei de potències o distribució de cua llarga. Hi ha 
una petita fracció de la comunitat que està molt implicada i és responsable d'una gran part 
de la producció. Perquè la resta de la comunitat hi pugui participar, és necessari que es com- 
pleixin una sèrie de condicions, però la més important és que l'esforç necessari per fer una 
petita contribució sigui molt baix. Per tant, si volem potenciar aquest tipus de contribucions 
a la producció, hem de pensar en com facilitar-les. 


Per cadascun d'aquests grups volem entendre bé les motivacions de les persones que im- 
pulsen, col-laboren i fan feina productiva pel projecte. En aquest sentit és important de dis- 
tingir entre les diverses motivacions que poden tenir, des de la motivació extrínseca de 
4guanyar diners a motivacions intrínseques com aprendre, ajudar a la comunitat, millorar el 
currículum, resoldre reptes difícils i rellevants, pertànyer a una comunitat i passar-ho bé. Un 
cas força ben estudiat és el de les motivacions dels desenvolupadors de programari lliure: 
molts d'ells contribueixen als seus projectes com a part de la seva feina, però molts altres 
ho fan en el seu temps lliure pels motius diversos ja esmentats. Alguns d'aquests motius 
són clarament intrínsecs (per exemple gaudir resolent problemes complexos) però d'altres 
poden ser el que s'anomena motius extrínsecs internalitzats: motivacions inicialment extrín- 
seques que esdevenen intrínseques. Per exemple, el reconeixement d'altres desenvolupa- 
dors és actualment molt valorat per les empreses, però en molts casos adquireix valor per si 
mateix. 


Si bé és cert que vivim en una economia de mercat on moltes de les necessitats de les per- 
sones es cobreixen a canvi d'una transacció econòmica, també és cert que moltes persones 
estan disposades a contribuir a causes justes, i com deia Ostrom (1990) quan es creen les 
condicions adequades, les persones deixen de banda els seus interessos individuals a curt 
termini i cooperen en interès del procomú, a llarg termini. Així, els projectes procomuns es 
caracteritzen per una missió compartida amb un sistema de recursos que beneficia tota la 
comunitat. Per això, a diferencia del que sovint passa en els projectes mercantilistes i amb 
afany de lucre, contribuir amb la nostra producció sense intercanvi econòmic directe, és més 
plausible en els projectes procomuns. 


Models de compensació 


El pilar de producció s'enfoca a la motivació, organització i compensació de la 4força de tre- 
ballx, la part 4laboralx, entesa en un sentit ampli, del model de sostenibilitat. Un repte im- 
portant és trobar un marc de compensació just, que tingui en compte els diferents partici- 
pants en la producció de la iniciativa i que alhora no tingui un cost de manteniment per so- 
bre de la capacitat de mobilitzar recursos. 


Hi ha diferents models de compensació possibles. Per exemple es pot retribuir per hores, 

per fita concreta (per encàrrec) o per diferents indicadors relacionats amb un projecte. Es 
pot treballar amb tarifes fixes o variables, seguint un registre d'ingressos i contribucions. I 
el marc de tarifes i compensacions es pot mantenir privat o bé compartir en obert la infor- 
mació, tal com veiem en treballar el Pilar de Compartir coneixement. 


Un tipus de comptabilitat que es fa servir en alguns projectes és l'Open Value Accounting o 
Contribution Accounting. Es tracta d'un registre de les contribucions, tant en diners com en 
materials o en tasques que els participants aporten a un projecte. En funció de les tasques 
(o hores) i materials aportades, un participant va acumulant drets de compensació dels in- 
gressos actuals i/o futurs. Un dels primers projectes que va conceptualitzar aquest mètode 
comptable és Sensorica (sensorica.co),una comunitat oberta de disseny obert de sensors. 
Les persones que aporten temps d'I-D i tasques productives que registren en el sistema. 
Els ingressos que es van generant es divideixen sobre aquestes contribuidores de manera 
que ningú se n'aprofiti i rebi més que els altres i ningú se senti menystingut si marxa del 
projecte després d'haver fet una contribució rellevant en una primera fase quan encara no 
es generaven ingressos. 


Com vèiem en treballar el Pilar de la Governança, en el món cooperatiu és habitual, sobre- 
tot en cooperatives petites, que totes les sòcies de treball amb el mateix tipus de jornada 
tinguin la mateixa compensació, independentment de la feina que facin. La iniciativa de 
Guerrilla Translation, explica una proposta de compensacions per treballs de cures, tant re- 
ferits al treball reproductiu, imprescindible per mantenir i fer possible l'activitat de l'enti- 
tat, al benestar del propi col-lectiu (mentorització, suport mutu, etc.), i a l'àmbit personal ". 


En termes generals, per fer sostenible la nostra iniciativa hem de tenir molt clares les activi- 
tats que desenvoluparem, i definir-les per diferents tipologies o categories. Cal buscar una 
manera d'estandaritzar allò que produim per poder-ne identificar els costos i els beneficis, 
de manera que sigui el més fàcil possible d'entendre i administrar. 


A continuació exposem alguns exemples reals de models de compensació en comunitats 
amb una orientació cap el procomú: 


Som Mobilitat 


És una cooperativa de consum sense ànim de lucre. El seu àmbit de treball és la mobilitat 
sostenible. La seva principal activitat és la gestió de vehicles elèctrics finançats i compartits 
per les persones sòcies. 


Hi ha l'acord que quan la cooperativa arribi al punt d'equilibri de sosteniment per les aporta- 
cions dels socis, el 8590 dels ingressos generats per cada vehicle (després de cobrir les des- 
peses de compra) es destinaran al grup local de sòcies que en va impulsar la compra, perquè 
gestionin el cotxe, impulsin la compra de nous vehicles i sostinguin les despeses del punt de 
càrrega". 





2 https: Tn sommobilitat.coop/vp- Genenti mia NIE A erra cotxes-grups-locals.pdf 


Algunes tasques, com ara la cura quotidiana dels vehicles, les realitzen els anomenats zsocis 
referentsx a canvi de temps de mobilitat. 


Open Deshe 


Es tracta d'una plataforma que connecta dissenyadors de mobles amb fabricants/malers i 
compradors. Permet buscar el fabricant més proper al comprador per al disseny escollit. Els 
fabricants obtenen de la plataforma els dissenys per la fabricació digital. Els ingressos es 
distribueixen entre el fabricant, els dissenyadors i una comissió per sostenir la plataforma. 
Tots els dissenys es publiquen sota llicències que permeten la seva descàrrega per a usos no 
comercials. 


Stochesy 


És una cooperativa d'artistes gràfics. Ofereix un catàleg d'imatges i vídeos, els clients poden 
pagar per obtenir una llicència d'ús per regalies. Entre un 5090 i un 7596 dels ingressos, depe- 
nent del tipus de llicència, van directament a les artistes. 


TINCat 


Es tracta d'una comunitat que té l'objectiu de construir una xarxa comunitària per l'Internet 
de les Coses a Catalunya. La xarxa és oberta a tothom, per connectar-s'hi i per formar-ne 
part. 


Encara està buscant un model estable de sostenibilitat, ha passat per diferents fases: 


Fase I (2015-2017). Sense diners, amb trobades bimensuals per connectar persones interes- 
sades, crear massa social, definir la missió compartida i el projecte. 


Fase II (2018) Finançament públic amb un projecte Impulsem (5010, més un 2096 aportat per 
padrines. Va funcionar amb pressupost obert i trobades obertes dos cops al mes, assignant 
tasques i compensacions de forma assembleària. Posada en marxa de la xarxa i els serveis 
comunitaris 


Fase III (2019-actualitat). Se segueixen fent serveis sota demanda (desplegament d'infraes- 
tructura, consultoria, formacions, tallers) segons la capacitat que hi ha a la comunitat per 
donar-hi resposta, alhora que es fan activitats comunitàries per compartir coneixement, ex- 
periències i autoformar-se. S'ha creat un GAC (Grup d'Activitat Cooperativitzada) a la coope- 
rativa femProcomuns a través del qual es realitzen algunes activitats i encàrrecs que neces- 
siten d'una entitat jurídica i d'un marc organitzatiu per l'activitat de consum o treball. 


Meet.coop 


Servei cooperativitzat que ofereix una plataforma de videotrobades. Iniciat el maig del 
2020 com una agrupació internacional de cooperatives, i tot i que no ha estat formalment 
constituida, funciona com una cooperativa integral de consum i de treball. 


Per arribar a una fase en què els ingressos siguin suficients per retribuir dignament les tre- 
balladores, s'està utilitzant un model consensuat que s'apropa al Contribution Accounting. 
Les persones que hi aporten treball fan una trobada trimestral de distribució dels ingressos 
disponibles. Cadascú fa un resum de les tasques realitzades i fites assolides i expressa la 
seva petició de rebre una part dels ingressos. Les participants emeten un vot per aprovar la 
distribució dels ingressos, inclòs el fons de reserva. 


En una segona trobada es decideix la distribució de compensacions, es comenten les votaci- 
ons i es discuteixen possibles millores a aplicar a la seguent ronda. 


Fundació Enspiral 


És una empresa benèfica, amb seu a Nova Zelanda, copropietat dels seus membres, que 
agrupa diferents iniciatives , com ara Loomio, DevAcademy o Fairground. Cadascuna 
d'aquestes iniciatives aporta recursos a la fundació, com ara diners o hores de feina. La dis- 
tribució d'aquests recursos entre els diferents projectes i activitats es decideix en grups de 
10 (4podsx, beina de mongeta) de forma assembleària fent servir la tècnica del co-budget. 
És un procés ben documentat, basat en la confiança i el compromís, un sistema molt clar de 
normes, acords i límits, renegociats i revisats periòdicament, i la transparència cap a dins i 
Cap a fora de l'organització. La proposta d'Enspiral ha estat desenvolupada per un dels seus 
equips, The Hum, que proposen una serie de patrons per l'organització descentralitzada, 
que veiem en el Pilar Central i en el Pilar de Co-Governança. https://handbool.enspiral.- 
com/money 


Guerilla Translation 


És una cooperativa oberta de comunicació i traducció activista. Fan algunes traduccions pro 
bono de textos escollits per elles mateixes, com a manera de fer activisme i promoure la cul- 
tura lliure, i també per donar-se a conèixer i aconseguir encàrrecs pagats. Totes les seves 
traduccions es distribueixen sota llicències CopyFair (Peer Production License). 


Estigmèrgia, transparència i metodologies per facilitar la participació 
en el procés productiu. 


En la majoria de projectes col.lectius, a vegades, hi ha limitacions que ens frenen a ser del 
tot productius o assolir tot el potencial que tenim. És possible que unes persones impulso- 
res siguin les úniques amb accés a informació rellevant del projecte i que les persones inte- 
ressades a participar no sàpiguen on començar i/o els costi entendre perquè s'han pres cer- 
tes decisions. Podem aprendre molt de les formiguesi Mai us heu preguntat perquè les for- 
migues fan camins, seguint totes un mateix camí, de casa al menjar i de tornada a casa2 Sí, 
les formigues tenen una metodologia per ensenyar el camí a les seves companyes, deixen 
una traça de dferomoneso i es guien per l'olor. Aquest fenomen és l'eestigmèrgiax, un meca- 
nisme de coordinació indirecte entre agents i accions, una col-laboració amb el medi físic, en 


colònies de formigues o més en general en sistemes auto-organitzats els agents col-laboren 
a través de traces que van deixant en el medi. 





lllustration 1: Fòrmigues Safari. Autoria: Mehmet Raratay, Vvilipedia 


En moltes comunitats de coneixement i programari lliure, per exemple a la VVilcipedia, po- 
dem observar aquest mecanisme en acció. S'aplica una transparència tal en l'àmbit de la 
producció que les nouvingudes poden identificar fàcilment quines són les tasques prioritàri- 
es, quines ja estan fetes, perquè s'han fet les coses d'aquesta manera i així es convida a la 
participació. Si una persona interessada segueix el rastre, pot contribuir-hi de la manera que 
li vagi millor, altres membres del projecte poden validar la contribució i, segons les regles de 
funcionament, poden incorporar la persona en el procés productiu. Això, com veiem en el 
Pilar de Compartir Coneixement, pot implicar haver de mostrar informació sensible com 
incidències o errors en el codi. Una altra manera de ser transparent pot ser, fer la comunica- 
ció interna en obert, com veiem en el Pilar Central, ja sigui en un fòrum online obert on tot- 
hom pot entrar i opinar sobre el projecte, o publicant el full de ruta amb una planificació 
detallada. Això ens porta a eines per aprofundir i revisar la planificació de la comunicació i 
participació orgànica i distribuida, que veiem en treballar el Pilar Central afegint eines que 
faciliten el co-treball. 


Metodologies àgils i de desenvolupament obert 


Les comunitats de producció cooperativa i col-laborativa necessiten mètodes i processos 
que s'adaptin fàcilment a projectes amb recursos limitats i que facilitin crear Productes Mí- 
nims Viables per testejar, amb el mínim esforç i el mínim temps de desenvolupament. A més 
Cal que crein processos permeables, en els què noves persones es puguin afegir fàcilment 
als equips de producció i en què es pugui prendre en consideració l'opinió de totes les per- 
sones implicades durant el procés de producció. És per això que molt sovint adopten el que 
es coneix com metodologies àgils. 


Aquestes metodologies sorgeixen a començaments dels anys 1950 de la indústria tradicio- 
nal, quan a l'empresa Toyota es formalitzen una sèrie de metodologies basades en els prin- 
cipis de millora contínua dels processos de producció. Aquesta millora s'origina principal- 
ment en el fet que la comunicació entre l'equip de disseny i de producció i les usuàries fi- 
nals, és més fàcil i més frequent. 


Aquestes idees van passar al món occidental sota el nom de Lean methodologies, i més enda- 
Vant van ser adoptades per la indústria del desenvolupament de programari. A la dècada de 
1990 van sorgir un gran nombre de metodologies de desenvolupament ràpid en contraposi- 
ció a les tradicionals, que tenien processos rígids i planificats. El 2001 un grup de desenvolu- 
padors es van trobar per pensar com poder fer desenvolupaments més àgils, i van crear el 
Manifest Agile que es basa en el desenvolupament ràpid i iteratiu de softvvare centrant-se 
en l'opinió de l'usuari i en una comunicació efectiva entre les persones que construeixen el 
producte. 


A partir d'aquest manifest (valors i principis), s'han desenvolupat diferents metodologies 
àgils, marcs diferents per treballar d'una manera diferent: scrum, tanban, lean, extreme 
programming.... 


Les característiques principals d'aquestes metodologies, que no oblidem estan destinades a 
produir més i més ràpid, dins d'un model capitalista, són: 


e — A partir d'una idea hipotètica, la construeixen ràpidament, la testegen amb usuàries 
reals, i fan una nova iteració del procés de construcció. 


e Cicles de desenvolupament curts. Cada cicle de desenvolupament dura unes po- 
ques setmanes, i ha de produir un producte viable. S'assumeix que el resultat no serà 
perfecte, però ha de complir uns requeriments mínims i serà revisat i millorat en els 
cicles seguents. Cada nou cicle ha de tenir en compte els comentaris i propostes dels 
clients/usuaris sobre el producte del cicle anterior. 


e — Millora contínua de processos. Després de cada cicle es revisen no només els pro- 
ductes del cicle anterior sinó també els propis processos de producció, de manera 
que aquests també es puguin millorar iterativament. 


e Equips multidisciplinaris i empoderats. Els equips de treball han de tenir el control 
sobre el desenvolupament del producte i els processos que el regeixen. Han de po- 
der incorporar nous membres ràpidament i adaptar-se a canvis en els requeriments. 


Unides a les eines de col-laboració distribuida i asíncrona, aquestes metodologies permeten 
el desenvolupament en obert de productes complexos de forma auto-organitzada i flexible. 
Un exemple d'això són les comunitats de desenvolupament de programari lliure, algunes de 
les quals tenen centenars o milers de participants. 


L'equip The Hum (que forma part de Loomio i d'Enspiral), mencionats en aquest pilar, però 
també en el de Co-Governança i Comunitat, han adaptat aquestes metodologies amb el pro- 
pòsit de facilitar el treball en equips menys jeràrquics i més horitzontals i democràtics. 


Els ritmes utilitzats són: 


e Reunió diària a peu dret. Cada membre de l'equip explica què ha fet des d'ahir, què 
farà avui, si té obstacles per arribar als objectius marcats i com el poden ajudar els al- 
tres. 


e Sessions de treball col-lectives setmanals. Per exemple: el dilluns treballem el pla fi- 
nancer, el dilluns segúent avaluem com va anar la sessió de la setmana passada i fem 
una nova sessió per ampliar els contactes en un sector determinat. El seguent dilluns 
preparem junts la presentació del projecte. 


e Planificacions trimestrals. Busquem acord en uns pocs objectius que puguem mesu- 
rar, que ens ajudin a cohesionar el projecte i avançar tots en la mateixa direcció. Divi- 
dim el pla en etapes, per exemple: durant aquests tres mesos treballarem per tenir 
preparada i executada l'estratègia d'internacionalització. Tothom segueix fent la seva 
feina, però la prioritat és aquest objectiu. 


e Trobades anuals o bianuals de tres o quatre dies per treballar en una visió comparti- 
da, resoldre tensions complexes i passar-ho bé juntes. 


Eines de comunicació i co-producció 


Perquè aquestes metodologies de treball siguin el més flexibles possible, cal visualitzar les 
tasques a fer i poder-les gestionar fàcilment. 


Per això utilitzem eines de col-laboració, comunicació i coproducció. Aquestes eines servei- 
xen per organitzar millor la comunicació i participació interna, com veiem en el Pilar Central, 
facilitar el Compartir Coneixement i la Co-governança i fer-ho de la manera més eficient 
possible. 


Distingim 3 grups d'eines asíncrones, síncrones i estàtiques. És recomanable triar una o 
dues en cada un dels tres grups d'eines. Per exemple una llista de correu o un fòrum online 
per la comunicació asíncrona, i/o un gestor de tasques. La comunicació síncrona pot ser en 
trobades presencials (i de moltíssimes formes) i també evidentment online, pot ser en vide- 


otrobades o en canals de xat o missatgeria instantània. Les eines estàtiques poden ser un 
repositori de documents compartits o una vvili. 


La manera com planifiquem i estructurem l'ús d'aquestes eines per facilitar la relació entre 
les diferents participants en el projecte, amb els seus diferents nivells d'implicació i els dife- 
rents rols, més el nivell d'obertura d'aquesta estructura està relacionat amb el que es treba- 
lla al pilar de comunitat a través del mètode de l'Experiència del Participant i el Viatge de 
Participació. 


A continuació donem uns exemples d'eines de programari lliure de cada tipus: 


Eines síncrones 


Nom VVeb Exemple 
Element https://element.io https://app.element.io 
IRC https:/vebchat.freenode.net 
BigBlueButton https://bigbluebutton.org —https://meet.coop 
Jitsi https://jitsi.org https://meet.jit.si 
Etherpad https://etherpad.org https://pad.lamardebits.org 
Eines asíncrones 
Nom VVeb Exemple 
Mailman https://vvvvvv.list.Org https://maadix.net 
Discourse https://vvvvv.discourse.org —https://agora.commonscloud.coop 
Taiga https://fvvvvv.taiga.io https://tree.taiga.io 
Phabricator https://vvvvv. phacility.com —https://projectes.commonscloud.coop 
Loomio https://vvvvv.loomio.org 
Decidim https://decidim.org https://cercles.coop 
Eines estàtiques 
Nom VVeb Exemple 


Nextcloud https://nextcloud.com https://oficina.commonscloud.coop 
Git https://git-scm.com 


Git https://gitlab.com https://git.coop 
https:/thethingsnetvvort.cat 
MediavviRi https:/Avvvvv. mediavvii.org/ https://vvv.teixidora.net 





Conclusions 


En entorns d'economia col-laborativa i de co-producció, sovint trobem models de producció 
menys rígids i jeràrquics que en altres tipus d'organitzacions. En aquests entorns es poden 
combinar diferents models de producció organitzats en cercles o grups. 


L'eix de co-producció busca executar les activitats necessàries per fer sostenible el projecte 
segons els 5 pilars definits en el model de sostenibilitat del procomú. Per aconseguir-ho és 
fonamental alinear els eixos de manera que els diferents cercles o grups de participants pu- 
guin contribuir de la millor manera a realitzar la missió i fer sostenible el projecte. 


Busquem organitzar els nostres processos de co-producció en base a la transparència i l'es- 
tigmèrgia, per facilitar que les noves persones que vulguin implicar-se en el projecte puguin 
trobar el camí per on s'han pres les decisions i prioritzat tasques. Això els farà possible con- 
tribuir efectivament a assolir les fites establertes i participar, al mateix temps, de la gover- 
nança del projecte. 


Per facilitar aquests processos de co-producció ens podem beneficiar de diferents sistemes 
de comunicació en línia. Sovint ens caldrà combinar eines, i buscarem com a mínim una trini- 
tat: una eina per la comunicació síncrona (en temps real), una eina per la comunicació asín- 
crona i una eina per la comunicació estàtica, com un repositori d'arxius. Segons les necessi- 
tats de la nostra comunitat i equip pot ser necessari ampliar aquesta trinitat amb eines més 
especialitzades per diferents funcions operatives, com ara la distribució de tasques o la ges- 
tió dels pressupostos. 

